**Intézkedési terv a járványügyi készenlét idejére**

**Érvényes: módosításig vagy visszavonásig.**

A helyi intézkedési terv módosítását a 2022. 01. 17. napon tartott értekezleten a tantestület egyhangúlag elfogadta.

Az intézkedési tervet a mai napon jóváhagyom.

Debrecen, 2022.01.17.

dr. Bódis Zoltán s.k.

intézményvezető

A jelen dokumentum kiegészíti, s helyi sajátosságokhoz igazítja az EMMI által közreadott ajánlást. Az EMMI ajánlásban foglaltak természetesen teljes mértékben betartandók.

1. **FELKÉSZÜLÉS A NEVELÉSI ÉVRE, TANÉVKEZDÉSRE**
2. Alapos, mindenre kiterjedő fertőtlenítő takarítást végzünk az iskola épületében.
3. A nevelési-oktatási intézményeket kizárólag egészséges, tüneteket nem mutató gyermek, tanuló látogathatja.
4. Az oktatásban és nevelésben, illetve az intézmények működtetésében csak egészséges és tünetmentes dolgozó vehet részt.
5. A szülőket tájékoztatjuk arról, hogy amennyiben gyermeküknél tüneteket észlelnek, a NNK aktuális eljárásrendje alapján gondoskodjanak orvosi vizsgálatról. **A szülő köteles az iskolát értesíteni, ha a gyermeknél koronavírus-gyanú vagy igazolt fertőzés van.**
6. A közösségi terekben egyszerre csak annyi gyermek, tanuló tartózkodhat, hogy betartható legyen a **1,5 méteres védőtávolság**. Amennyiben a védőtávolság nem tartható be a közösségi tereken, úgy az általános iskola felső tagozatában és a középiskolákban az ott tartózkodás idején kiemelten **javasolt a szájat és orrot eltakaró maszk** viselése.
7. A megfelelő védőtávolság betartása különösen fontos a mosdókban, illetve az öltözőkben, ezért a tornaórák előtti és utáni öltözésnél tekintettel kell lenni arra, hogy elkerülhető legyen az öltözőkben történő csoportosulás. Ennek megszervezése koordinálása az órát tartó szaktanár feladata.
8. Az intézmény törekszik arra, hogy a tantermi oktatás során az osztályok keveredését – amennyiben ez lehetséges – elkerülje. Amennyiben az osztályok tantermet váltanak, felületfertőtlenítést végzünk (A higiéniai asszisztensek, vagy az adott óra szaktanára).
9. A szülők személyes megjelenésével járó szülői értekezleteket csak a járványügyi előírások betartása mellett lehet megtartani. Ugyanakkor javasolt, hogy szükséges információk e-mailben, vagy az egyéb intézményi adminisztrációs rendszerben küldött üzenetekkel jutnak el a szülőkhöz.
10. **HAGYOMÁNYOS OKTATÁS ESETÉN MEGVALÓSULÓ ELJÁRÁSI REND:**
11. Érkezés az iskolába

1.1. Az ügyeleti idő 7 órakor kezdődik.

1.2. Az iskola épületébe csak a diák léphet be. (Ezt a folyamatot a beléptető megnehezítené, lelassítaná, ezért a beléptető rendszer ebben az időszakban nem működik.)

1.3. Belépéshez az iskola főépületének (Szent Anna u. 17.) két ajtaját használhatják. Az épülettel szemben állva a bal oldali ajtón a 6-9. évfolyamosok jöhetnek be, míg a jobb oldali ajtót a 10-13. évfolyamosok használhatják.

1.4. Szülők az iskola épületébe nem jöhetnek be. Kérjük a szülőket, hogy személyesen csak a legszükségesebb ügyeket intézzék, azokat pedig a járványügyi előírások betartása mellett tegyék meg. Amennyiben lehetséges e-mailben vagy telefonon keressék a titkárságot vagy az ügyet a diák intézze a titkársági fogadóórákon. Ha a szülők az intézménybe lépnek, maszk viselése és fertőtlenítés kötelező. A portán fel kell jegyezni, hogy kivel találkozik a szülő.

1.5. Az intézmény összes dolgozójának belépésre a fenti bejárati ajtók valamelyikét kell használniuk, ahol ők is átesnek a fertőtlenítésen.

1.6. Az érkezéskor a porta előtt kötelező a fertőtlenítés. A termeket a takarító személyzet a reggeli fertőtlenítés-takarítás után nyitva hagyja. **A diákok az érkezést követően saját osztálytermükben gyülekeznek.** A diákok helyet foglalnak és csendben várják az óra kezdetét! A várakozási idő alatt különösen figyelnek az osztályteremben lévő értékekere (digitális tábla, laptop, könyvek). A tanteremben található eszközök épségért felelősséggel tartoznak. Az eszközök rendellenes használata esetén kötelesek az ügyeletes pedagógust, vagy más felnőttet értesíteni.

1.7. A közösségi terekben (pl. folyosók, büfé előtti térrész, lépcsők, mosdók) senki ne csoportosuljon!

1.8. Kiemelt figyelmet kell fordítani az alapvető higiénés szabályok betartása. Az intézménybe való ki- és belépés alkalmával kötelező a fertőtlenítés, továbbá az osztálytermekben és a szociális helyiségekben biztosítjuk a szappanos kézmosási- és a vírusölő hatású kézfertőtlenítési lehetőséget, kéztörlésre kizárólag papírtörlőket használunk.

1.9. Zárt térben a kórokozók koncentrációjának csökkentése érdekében kiemelt figyelmet kell fordítani a folyamatos vagy rendszeres, fokozott intenzitású természetes szellőztetésre. (Hidegebb időben is!)

1.10. A takarítást, fertőtlenítést úgy kell megszervezni, hogy az a gyermekek, tanulók egészségét ne veszélyeztesse. A takarítást végző dolgozók részére a felhasznált szernek megfelelő védőeszköz biztosítása és azok viselése szükséges.

1. Osztálytermek rendje

2.1. A diákok érkezésüket követően a tantermekben tartózkodjanak. Az órarend biztosítja, hogy egy osztály lehetőség szerint a legtöbb szakórán a saját termében tartózkodjon.

2.2. Vándorlás esetén a diákcsoport célirányosan közlekedve – a legrövidebb úton és idő alatt – foglalja el a következő órai helyét. Csak fertőtlenített, kiszellőztetett tanterembe mehet be a következő tanulócsoport. A diákok csak a saját eszközeiket (tanszerek, étel, ital, ruha ...) használják!

2.3. Minden tanteremhez és minden órához tartozóan a szaktanár egy, a tanári asztalon lévő füzetbe **rögzíti az állandó ülésrendet**. Ebbe  a füzetbe bekerülnek a probléma esetén azonnal hívható telefonszámok (vezetőség, védőnő, titkáság).

A tantermi teendők mellett a hetesek a folyosók rendjének megtartásában is vegyenek részt!

2.4. A tanítási órákon, foglalkozásokon ajánlott a maszk viselése, amennyiben a tanár kora, vagy egészségi állapota miatt veszélyeztetettnek számít, a maszk viselésének kérdésében egészségvédelmi okokból egyedi kérésre a diákok működjenek együtt a tanárokkal.

1. Folyosók rendje

3.1. A megfelelő távolság betartása különösen fontos a folyosókon és közösségi terekben. A szünetekben kerülendő a csoportosulás és más osztályokkal való keveredés, lehetőség szerint a diákok a tanteremben tartózkodjanak.

3.2. A büfé előtti térben kialakított kordonok segítik a védőtávolság betartását és az egyirányú haladást. Javasolt a kézfertőtlenítő gyakori használata a készpénzzel történő fizetés miatt.

3.3. A folyosók rendjének megtartásához folyamatos tanári felügyeletet biztosítunk.

1. Az iskolai büfé használata

4.1. A büfé előtti téren a közlekedés megfelelő rendszer szerint kell, hogy működjön: A gyerekek egymástól 1,5 m-es távolságban helyezkedhetnek el a sorállásban. A felragasztott matricák segítenek ennek betartásában.

4.2. Egymással itt sem érintkezhetnek, a maszk viselése itt is kötelező.

4.3. A megvásárolt termékeket a tanteremben fogyasztják el, a büfénél ne csoportosuljanak.

4.4. A pénzzel való érintkezés csökkentése érdekében a diákok lehetőség szerint az előre pontosan kiszámolt pénzösszeget készítsék elő, hogy ne kelljen visszaadni. A pénzkifizetés után a gyermek fertőtlenítse a kezét.

1. Étkeztetés

5.1. Az intézmény által biztosított étkezéseket (tízórai, menza, uzsonna, büfé) a lehető legnagyobb figyelemmel kell megszervezni, az élelmiszerrel kapcsolatba kerülő személyzet fokozott módon tartsa be a higiéniai, illetve vírusra vonatkozó szabályokat (maszk, kesztyű, élelmiszer elkülönített kiadagolása)

5.2 A menzai étkezésre az NKK aktuális ajánlásait kell alkalmazni.

<https://www.nnk.gov.hu/index.php/koronavirus-tajekoztato/573-kozetkeztetesre-vonatkozo-taplalkozas-egeszsegugyi-szabalyok-az-uj-koronavirus-jarvany-ideje-alatt>

1. Tanulói hiányzások

6.1. Annak a tanulónak az iskolai hiányzását, aki a vírusfertőzés szempontjából veszélyeztetett csoportba tartozik tartós betegsége (például szív-érrendszeri megbetegedések, cukorbetegség, légzőszervi megbetegedések, rosszindulatú daganatos megbetegedések, máj- és vesebetegségek) vagy például immunszupprimált állapota miatt, erről orvosi igazolással rendelkezik, és azt bemutatja, esetleges hiányzását igazolt hiányzásnak kell tekinteni. Igazolt hiányzásnak tekintendő továbbá, ha a gyermek, a tanuló hatósági karanténba kerül a részére előírt karantén időszakára.

6.2. Ezen időszakban a tanuló az otthona elhagyása nélkül, a pedagógusokkal egyeztetett kapcsolattartási és számonkérési forma mellett részt vehet az átmeneti oktatásban.

6.3. A gyermek, a tanuló távolmaradásával kapcsolatos valamennyi szabály a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendeletben foglaltak szerint érvényes, azok betartása szerint szükséges eljárni.

1. Teendők beteg személy esetén

7.1. Amennyiben egy gyermeknél, pedagógusnál, vagy egyéb dolgozónál fertőzés tünetei észlelhetők, haladéktalanul el kell őt különíteni, egyúttal értesíteni kell az iskolaegészségügyi orvost, aki az érvényes eljárásrend szerint dönt a további teendőkről.

7.2. Gyermek esetén a szülő/gondviselő értesítéséről is gondoskodni kell, akinek a figyelmét fel kell hívni arra, hogy feltétlenül keressék meg telefonon a gyermek háziorvosát/házi gyermekorvosát. Azt követően az orvos utasításainak alapján járjanak el.

7.3. A beteg gyermek felügyeletét ellátó személynek kesztyű és maszk használata kötelező.

1. Karantén kihirdetése

8.1. Amennyiben egy köznevelési intézményben (az óvoda kivételével) egy tanuló esetében COVID-19 fertőzés igazolódik, az illető a járványügyi döntésnek megfelelően 7 nap karanténba kerül, amely 7 nap után akkor kerülhet megszüntetésre, ha a beteg már legalább 3 napja láztalan és a légúti tünetei megszűntek. Három nap tünetmentesség esetén, a tünetek kezdetétől számított 5. napon végzett negatív gyorsteszt eredmény esetén az elkülönítés feloldható, és a tanuló visszatérhet az intézménybe.

8.2. Az érintett osztályban a jelenléti munkarend szerinti nevelés-oktatás változatlanul folytatódik azzal, hogy az érintett tanulóval egy osztályba/csoportba tartozó tanulók közül azok, akik oltottak, személyesen vesznek részt az oktatásban, míg a nem oltott tanulók 5 napig karanténba kerülnek, ami alatt otthon tartózkodnak, és az intézmény gondoskodik az előrehaladáshoz szükséges információk (így különösen a feldolgozott tananyag, a házi feladat) megküldéséről részükre. Számukra a jelenléti oktatásba otthonról történő bekapcsolódás lehetőségét az adott intézmény a helyben kialakult módon, a rendelkezésre álló technikai adottságoknak megfelelően biztosíthatja.

8.3 Igazolt COVID-19 fertőzés esetén a területi népegészségügyi hatóságot, azaz a HB Megyei Kormányhivatal népegészségügyi feladatkörben eljáró járási/kerületi hivatalát tájékoztatni kell. Az Emberi Erőforrások Minisztériumát kizárólag óvodai fertőzés esetén kell tájékoztatni, a vedekezesakoznevelesben@emmi.gov.hu címen. A tájékoztatás alapján az adott intézményben vagy az érintett csoportban az eddigiekhez hasonlóan kizárólag az Oktatási Hivatal rendelhet el rendkívüli szünetet.

1. **Digitális oktatás esetén megvalósuló eljárási rend**

Az új eljárásrend szerint digitális oktatás bevezetésére nem kerül sor.

Oktatásszervezés

1. Szükséges egy pontos felmérés a diákok számára elérhető digitális eszközökről. Az eszközhiányról a szaktanár értesül és a differenciálásról, arányos feladatkiosztásról a tanuló esetében gondoskodik.
2. Figyelemmel kell lenni a digitális eszközök, programok és egyéb applikációk otthoni használatából fakadó nehézségekre. **Ezért az intézmény által javasolt digitális felületeket részesítsük előnyben!** Az intézmény a **Google Classroom** rendszerét használja, melynek ismerete és megfelelő használata elvárt feladat. A **Discord** ill. a **Google Meet** felületen zajlanak a kontakt órák.
3. Digitális oktatási rend alatt az órarendnek megfelelően tartjuk a szakórákat. Az érettségire készülők esetén indokolt esetben az intézményvezető sepciális órarendet rendelhet el.
4. A diákok osztályokba és csoportokba sorolása az osztályfőnök feladata.

1. A szaktanárok minden órarendi órájukhoz pontosan jelöljék ki a Google Classroom megfelelő felületén (nem a üzenőfalra!) az órai anyagot (pl. tankönyv oldalszáma), a feladatokat, a határidőket, számonkérések időpontját. Elsődleges szempont az átláthatóság: mind a szülők, mind a diákok, mind a tanárok részére egyértelmű információk álljanak rendelkezésre.
2. Javasolt a heti óraszám **legalább felét megtartani élőben**, a másik felében lehet feladatkiosztással dolgozni.

1. A megtartott **online élő óra, az órarend szerinti időben legyen és ne haladja meg a 45 percet**!
2. A feladatkiosztás esetén (nem kontakt óra) a tanár legyen elérhető, s nyújtson segítséget az erre igényt tartó diákoknak.
3. A kiosztott feladatok beadási határideje vagy az óra idejére essen, vagy a következő óra időpontjára kérhetjük vissza, amely határidőt a classroom-ban be kell állítani. Nem szerepelhet határidőként ettől eltérő időpont!
4. A határidő után be nem küldött feladatokat a szaktanár összesíti, pótlására a diákot írásban felszólítja.
5. Oktatási segédlet legyen főképp a tankönyv, feladatgyűjtemény, okostankönyvek ([http://www.nkp.hu](http://www.nkp.hu/)), de: ne legyen túlságosan sokféle, mert nehéz benne a diáknak eligazodni.

 Értékelés

1. Jó gyakorlat a **pontrendszer**, ahol a diákok órai aktivitását, önálló munkáját összesítve lehet értékelni időközönként.
2. A dolgozatokat pontosan egyeztetett körülmények között, jól kommunikálva (előre bejelentve) lehet megíratni. Szülő ne legyen az osztályteremben a számonkérés miatt.
3. Ha a kijelölt időpontban nem tudta a diák a dolgozatot megírni, számára másik alkalmat vagy számonkérési formát kell biztosítani.
4. Kiemelten kell figyelni azon diákokra is, akik valamilyen mentességgel bírnak (időhosszabbítás, írásbeli számonkérés alóli mentesség stb.)
5. A hiányzókat egy közös táblázatban érdemes rögzíteni, amit az ofő összesít és időben tesz  lépéseket, mielőtt sok hiányzás felhalmozódik (pl: szülőktől érdeklődik, értesíti a vezetést, hivatalos levelet ír a szülőnek) 3 távolléti (nem reagálós) alkalom esetén már jelezni kell, hogy nincs kapcsolattartás!

<https://www.oktatas.hu/kozneveles/ajanlas_szemelyes_talalkozas_nelkuli_oktatas_neveles_modszereire/tanulasi_folyamat_nyomon_kovetese>

1. **ÁTMENETI OKTATÁS ESETÉN MEGVALÓSULÓ ELJÁRÁSI REND**
2. Átmeneti oktatásnak nevezzük azt az állapotot, amikor a diákok többsége a hagyományos iskolai rendben tanul, egy részük azonban (egészségügyi okokból, karantén miatt) digitálisan kapcsolódik be az iskolai munkába
3. A tanteremben tartott óra közvetítésére az okos táblák képét lehet a Discordon vagy a Meeten továbbítani és a hangot is, de a rögzítésre ez nem alkalmas.
4. Ha valaki tartós betegsége, katantén vagy egyéni tanrendes státusza miatt hiányzik, vagy állandó online oktatásban vesz részt, annak a szaktanár konzultációt biztosít (pl. minden ötödik tanítási óra után, vagy egy témakörben kétszer-háromszor).
5. Amennyiben a technikai feltételek alkalmasak, a GDPR-elveknek megfelelően minden résztvevő hozzájárulását adta, akkor az adott óra, vagy az új anyagok online, vagy rögzített formában történő átadása is megvalósulhat.

1. **KAPCSOLATTARTÁS A SZÜLŐKKEL**

1. A szülői értekezletek az idei tanévben a szokásostól eltérő módon fognak végbe menni és erről az osztályfőnök fog majd időben tájékoztatást adni.

 2. Kérjük a szülőket, hogy személyesen csak a legszükségesebb ügyeket intézzék, azokat pedig a járványügyi előírások betartása mellett tegyék meg. Amennyiben lehetséges e-mailben vagy telefonon keressék a titkárságot vagy a hivatalos ügyeket a diák intézze a titkársági fogadó órákon.

1. **GYERMEKFELÜGYELET**
2. Amennyiben egy nevelési-oktatási intézményben átmenetileg elrendelésre kerül a tantermen kívüli, digitális munkarend, a gyermekfelügyeletet az intézmény megszervezi a szülők támogatása érdekében.
3. A gyermekfelügyelet során a gyermekétkeztetést az aktuális rendelkezések szerint változatlanul biztosítjuk.
4. **ÉRTESÍTÉSI PROTOKOLL**

Bármilyen, a vírushelyzettel kapcsolatos esemény kapcsán az alábbi értesítési vonalat kell követni.

* 1. **A fenntartó értesítése**

Az értesítés lehet: szóbeli (közvetlen, vagy telefonon), illetve írásbeli (e-mail, papír alapú)

A fenntartót minden olyan eseményről értesíteni kell, amely eltér a szokásos rendtől.

A vírussal kapcsolatos minden intézkedésről utólag írásos feljegyzésben kell értesíteni a fenntartót.

* A fenntartó tájékoztatása az intézményvezető feladata.
* Akadályoztatása esetén a vezetőség (felső vezetők: kollégiumvezető; általános iv.h, tanulmányi iv.h., általános iskolai iv.h., gazdaságvezető, élelmezésvezető; középvezetők: munkaközösségvezetők, osztályfőnökök, kollégiumi csoportvezetők) vagy az érintett tanárok veszik fel a kapcsolatot a fenntartóval. (turk.laszlo@dnyem.hu)
  1. **A vezetőség értesítése**

Az értesítés lehet: szóbeli (közvetlen, vagy telefonon), illetve írásbeli (e-mail, papír alapú)

A vezetőséget minden olyan eseményről értesíteni kell, amely eltér a szokásos rendtől.

A vírussal kapcsolatos minden eseményről utólag írásos feljegyzésben kell értesíteni a vezetőséget. (bodiszoltan@gmail.com)

* 1. **A szülő értesítése**

Az értesítés lehet: szóbeli (közvetlen, vagy telefonon), illetve írásbeli (e-mail, papír alapú)

Az értesítést az intézmény vezetősége, az osztályfőnök, az iskolatitkár, vagy a megbízott hivatalos személy teheti meg.

* 1. **Kapcsolatfelvétel a hatóságokkal**
* A hatóságok tájékoztatása az intézményvezető feladata.
* Akadályoztatás esetén a vezetőség (felső vezetők: kollégiumvezető; általános iv.h, tanulmányi iv.h., általános iskolai iv.h., gazdaságvezető, élelmezésvezető; középvezetők: munkaközösségvezetők, osztályfőnökök, kollégiumi csoportvezetők) vagy az érintett tanárok veszik fel a kapcsolatot a hatóságokkal.

**Értesítendő hatóságok:**

**Iskolai kapcsolattartó:**

Kovács Emma ÁNTSZ (06-52) 550-703

**e-mail:**

**Debreceni Járási Hivatal Népegészségügyi Osztály**

Györffiné dr. Lajkó Gabriella

osztályvezető

nepegeszsegugy.debrecen.jh@hajdu.gov.hu

**1.sz. melléklet Általános iskolai szabályok**

**ÁLTALÁNOS ISKOLA INTÉZKEDÉSI TERV**

Ø  Az iskolakezdés előtt alapos fertőtlenítő takarítást végzünk az iskola épületében, a tantermekben, a tornateremben, folyosókon, mellékhelyiségekben, öltözőkben és a közösségi terekben.

Ø  A szülők az iskola épületébe nem kísérhetik be gyermekeiket. Belépésük csak indokolt esetben és engedéllyel (pl.:szülői értekezlet, beteg gyermekének elvitele) történhet. Ilyen esetben javasoljuk, hogy saját és az iskola tanulóinak, valamint dolgozóinak védelme érdekében viseljenek maszkot.

Ø  Intézményünket kizárólag egészséges, tüneteket nem mutató tanuló látogathatja. Az oktatásban és nevelésben csak egészséges és tünetmentes dolgozó vehet részt.

Ø  A csoportosulás elkerülése érdekében tanítás előtt a gyermekek a saját osztálytermeikben gyülekeznek reggel 7 órától. A felügyeletükről 2 ügyeletes pedagógus gondoskodik. A többi pedagógusnak 7.30-ig meg kell érkeznie.

Ø  A gyerekek minden órája (kivétel, ahol csoportbontás szükséges)  a saját tantermében lesz megtartva, állandó ülésrend alkalmazásával. Az osztályok váltásával érintett tantermekben a szünetek alkalmával felületi fertőtlenítés történik.

Ø  A testnevelés órákat amíg az időjárás ezt lehetővé teszi, a szabadban tartjuk. A megfelelő védőtávolság betartása érdekében az öltözők mellett az osztálytermükben is öltöznek a tanulóink.

Ø  A tízórai és az udvari szünet váltakozásával elkerüljük, hogy egyszerre több osztály tartózkodjon az udvaron, folyosókon és keveredjenek egymással. Az udvari játékokat, eszközöket rendszeresen fertőtlenítjük.

Ø  Ebédelni csúsztatott időrendben mennek az osztályok. Az asztaloknál csak az osztálytársak ülnek együtt. Az étkezések előtt és után is fontos az alapos, megfelelő kézmosás.

Ø  Az iskola bejáratánál minden belépő számára kötelező a vírusölő kézfertőtlenítőt használata.

Ø  A szociális helységekben biztosítjuk a szappanos kézmosási lehetőséget, valamint a vírusölő hatású kézfertőtlenítést is. A kéz törlésére papírtörlőket biztosítunk.

Ø  A személyi higiéné alapvető szabályairól a tanulók számára részletes, korosztályának megfelelő szintű tájékoztatást adunk az első tanítási napon. Ennek helyes alkalmazása érdekében a tantermekben, mosdókban, folyosókon tájékoztató plakátokat teszünk ki.

Ø  Naponta több alkalommal fertőtlenítő takarítás történik az iskolában, kiemelt figyelmet fordítva a kézzel gyakran érintett felületekre (pl.: a padok, székek, az ajtókilincsek, korlátok, villanykapcsolók, informatikai eszközök /billentyűzet, monitor, egér, csaptelepek, WC lehúzók stb.) valamint a padlókra és a mosható falfelületekre.

Ø  Kiemelt figyelmet fordítunk a tantermek, folyosók, egyéb zárt terek rendszeres szellőztetésére, amennyiben az időjárás engedi ezen helyiségekben folyamatosan nyitva tartjuk az ablakokat.

Ø  Amennyiben valamelyik tanulónál, pedagógusnál, vagy más iskolai dolgozónál fertőzés tüneteit észleljük, azonnal elkülönítjük, értesítjük az iskola-egészségügyi orvost. Az ő feladata, hogy az érvényes eljárásrend szerint döntsön a további teendőkről. Beteg gyermek esetén felhívjuk a szülőket is.  A beteg gyermekek iskolai felügyeletét ellátó személynek kötelező a kesztyű és a maszk használata. Az iskolába való visszatérés csak orvosi igazolással történhet.

Ø  Azon tanulóink hiányzását, akik valamilyen krónikus betegségben szenvednek, vagy a vírus fertőzés szempontjából veszélyeztetett csoportba tartoznak, igazoltnak kell tekinteni. A hatósági karanténban lévő tanulóink hiányzását is igazoltnak tekintjük. Ez idő alatt a tanuló az otthona elhagyása nélkül, a pedagógusokkal egyeztetett digitális formában részt vehet az oktatásban.

**2.sz. melléklet Kollégiumi eljárási rend**

**Kollégiumi intézkedési terv**

Az alábbi intézkedésekkel csökkenteni kívánjuk a vírusfertőzés veszélyét, óvjuk diákjaink egészségét, illetve biztosítjuk számukra a nyugodt és biztonságos feltételeket, hogy szüleik nyugodtan dolgozhassanak **A minisztériumi intézkedési terv alapján a kollégiumban az alábbi rendet követjük:**

·   Az intézmények bejáratánál vírusölő hatású kézfertőtlenítőt biztosítunk.

·   A szociális helységekben biztosítjuk a szappanos kézmosási lehetőséget.

·   A személyi higiéne alapvető szabályairól a gyermekek, tanulók részletes, az adott korosztálynak megfelelő szintű tájékoztatást kapnak.

·   Biztosítjuk a napi többszöri fertőtlenítő takarítást.

**A beköltözés során az alábbi szabályokat kérjük betartani:**

1.     szabály: A kollégiumokba/diákotthonokba kizárólag egészséges, új típusú koronavírus megbetegedés tüneteket nem mutató, magát egészségesnek érző személy költözhet be. A beköltözésénél a tünetek esetleges meglétéről ki kell kérdezni a beköltöző tanulókat. Ennek dokumentálása és testhőmérés szükséges.

**Ennek érdekében a diákoknak a mellékletben csatolt kérdőívet kell kitölteniük. (Amennyiben otthon ki tudják nyomtatni, s kitöltve hozzák, azt külön köszönjük!) A beérkezéskor pedig mindenkinél testhőmérsékletet mérünk.**

**A beköltözésről:** A beköltözési folyamatot úgy kell megszerveznünk térben és időben, hogy a minimum 1,5 méteres védőtávolság folyamatosan betartásra kerüljön. **Kérjük ezért, hogy mindenki figyeljen a bejövetelkor ennek betartására.**

1.     Kiemelten törekszünk az együtt tanuló diákok egy-egy kollégiumi szobában történő elhelyezésére.

2.     Ha diákjainknak bármilyen betegségre utaló panaszuk van, azt azonnal jelezzék a nevelőtanárnak. A tanulók egészségvédelméért a kollégium a felelős a szülő helyett, ezért a diákjainkat naponta kikérdezzük egészségi állapotukról, ezt dokumentáljuk. Szükség szerint, panaszok esetén testhőmérséklet mérést végzünk, amit eltérés esetén külön dokumentálnak. A koronavírus megbetegedés tüneteit mutató személyt azonnal elkülönítjük.

3.     A szobákban a létszámot a rendelkezésre álló férőhelyek kihasználására törekedve, a megfelelő higiénés szabályok betartása mellett határozzuk meg.

4.     A kollégiumban, ha zárt térben rendezvény van, vagy több személy együttesen tartózkodik és a 1,5 méteres védőtávolság nem tartható, a maszk használata javasolt.

5.      A közös használatú helyiségekben, így a konyhában és az egészségügyi, fürdő- és illemhelyiségekben is térben és időben lehetőség szerint betartatjuk a távolságtartás szabályait.

6.     Biztosítjuk a beteg személyek elkülönítését, szükség esetén a hatósági karantént is, ahol az érintett diákok ellátását a járványügyi szabályoknak megfelelően kell megszervezni.

7.     A pihenőterek, közös használatú helyiségek (bel- és kültéren egyaránt) berendezéseinek számát szükség szerint csökkenteni kell a zsúfoltság elkerülése érdekében.

8.     Biztosítjuk a közös használatú helyiségek fokozott takarítását és rendszeres fertőtlenítését.

9.     A közösségi helyiségeknél virucid hatású kézfertőtlenítőt biztosítunk.

10.   Fertőzésgyanú esetére riasztási protokollt alkalmazunk.

11.  Kérjük, hogy a szülők és a diákok biztosítsák az elérhetőségüket, a kollégiumi adatbázisban ellenőrizzék, frissítsék telefonszámukat, elérhetőségeiket, hogy szükség esetén a lehető leghamarabb elérjük Önöket.